[{"text_idx": "#000000", "text": "Balmerk Estonia OU\u0308 pakub kvaliteetseid mu\u0308u\u0308gi-, tootepaigutuse- ja logistikateenuseid Eesti joogivaldkonna ettevo\u0303tetele, mis ho\u0303lmavad alkohoolsete ja mittealkohoolsete jookide ka\u0308itlemist nii Eesti siseturu kui ka eksporditurgude tarbeks. Balmerk Estonia koosseisu kuuluvad kaks iseseisvat a\u0308ridivisjoni \u2013 Dunker ja Mediato. A\u0308ridivisjonide tooteportfell katab alkohoolsete ja mittealkohoolsete tootekategooriate ko\u0303ige olulisemad segmendid."}, {"text_idx": "#000002", "text": "Oma kaubanduspartneritele pakume mitmeku\u0308lgset turundustoetust laiapo\u0303hjalise meediakanalite ja mu\u0308u\u0308giedendusvahendite valiku na\u0308ol. Lisaks populaarsete rahvusvaheliste kaubama\u0308rkide ning meie enda poolt loodud tootebra\u0308ndide portfellile aitame oma kaubanduspartneritel luua ka eksklusiivseid privaattooteid. Turundustegevuse tasandil ja\u0308lgivad tootjatelt lo\u0303pptarbijani ulatuva va\u0308a\u0308rtusahela toimimist Dunkri ja Mediato a\u0308ridivisjonide pa\u0308devad tootejuhid.\nBalmerk Estonia mu\u0308u\u0308giosakond katab la\u0308bi piirkondlike mu\u0308u\u0308giarendajate kogu Eesti territooriumi. Juhtivatele jaekauplejatele pakume personaalseid lahendusi Dunkri ja Mediato a\u0308ridivisjonide vo\u0303tmeklientide mu\u0308u\u0308gimeeskonna abil.\nOmaette fookuses on HoReCa sfa\u0308a\u0308r, kelle privileegiks on kvalifitseeritud mu\u0308u\u0308gi- ja tooteeksperdid ning vaid HoReCa\u2019le mo\u0303eldud toodete portfell."}, {"text_idx": "#000003", "text": "Olgu tegemist va\u0308ikekaupmehega vo\u0303i hu\u0308permarketiga, Balmerk Estonia pakub paindlikke ja efektiivseid logistilisi lahendusi alkohoolsete ja mittealkohoolsete jookide osas ko\u0303ikidele oma klientidele ja koosto\u0308o\u0308partneritele. Pakume tarneahela juhtimist alates ostutellimuste juhtimisest ja laovarude ka\u0308itlemisest ning kaupade transpordist kuni kogu Eesti siseturgu katva tootepaigutusteenuseni. Meie kaubanduspartnerite ostutellimuste to\u0303rgeteta ta\u0308itmiseks kasutame elektrooniliste tellimuste edastamise ja to\u0308o\u0308tlemise kanaleid, olles koosto\u0308o\u0308s olulisemate elektroonilise andmevahetuse operaatoritega Eestis."}, {"text_idx": "#000004", "text": "Veinikollektsiona\u0308a\u0308ride ning soodsat hinnataset, paindlikku la\u0308henemist ja professionaalset teenindust otsivate klientide vajaduste paremaks rahuldamiseks kaasasime Balmerk Estonia OU\u0308-ga samasse kontserni pikajaliste oskuste ja traditsioonidega Finewine Ateljee. Meie valikust leiab u\u0308le 500 erineva toote. Haruldasemate ja va\u0308a\u0308rikamate veinide erinevaid aastaka\u0308ike saab valida spetsiaalses va\u0308a\u0308rtveinide hoiustamiseks rajatud ruumis. Samuti pakub Finewine oma ruume mitmesuguste degustatsioonide, veinipresentatsioonide ja u\u0308rituste la\u0308biviimiseks. Lisaks valmistame kauneid kinkepakke. Need on suurepa\u0308raseks kingituseks so\u0303pradele ja a\u0308ripartneritele."}, {"text_idx": "#000008", "text": "Leheku\u0308lg sisaldab informatsiooni alkohoolsete jookide kohta ja on mo\u0303eldud ta\u0308isealistele."}]